Volgens navorsers is die meeste van die siektes waaraan ons vandag ly, die volg van ons gedagtes. Wat ons dink, beïnvloed werklik ons fisieke en emosionele lewe. Trouens, vrees alleen is die sneller vir 1 400 fisieke en chemiese reaksies in ons liggame wat meer as 30 hormone aktiveer. Ons hedendaagse wêreld ervaar ’n epidemie van toksiese gedagtes wat, as die onverstoord gelaat word, die ideale toestand vir siektes skep.
In Maak ’n kopskuif – elke dag gee dr. Caroline Leaf vir lesers wenke vir beter gesondheid en heelheid deur net die regte denkpatrone te ontwikkel. Met 366 oordenkings, elk met ’n gesondheidswenk, help sy lesers om elke dag ’n gelukkiger, gesonder en meer aangename lewe te leef. Haar unieke oordenkings bied vir lesers bemoediging en strategieë om die voordeel om elke dag die voordeel geniet van ’n gedagtewêreld wat ’n detoks deurgegaan het.
Ons leef nie in ’n lugborrel nie. Ons leef in veelsydige, dinamiese omgewings; dit voel elke dag of daar duisend stemme is wat vir ons sê wat ons behoort te glo, sê, doen en aantrek. Hulle sê vir ons hoe die lewe behoort te wees en wat ons met ons tyd behoort te doen. Dit is maklik om voor dié stem me te swig, na hulle te luister en hulle toe te laat om wortel te skiet in ons gedagtes. Dit is maklik om jou leefstyl aan te pas by wat ook al vandag populêr is.